Ամիենի Աստվածամոր տաճար

Ամիենի Աստվածամոր տաճար (ֆրանսերեն՝ Cathédrale Notre-Dame d'Amiens), կաթոլիկ եպիսկոպոսության մայր տաճարը Պիկարդիայի Ամիեն քաղաքում։ Իր ծավալով (200 000 մ²) այն գերազանցում է Ֆրանսիայի գոթական բոլոր տաճարներին։ Ամիենի, Ռեյմսի և Շարտրի տաճարները գոթիկայի դրսևորման լավագույն օրինակ են։ Տաճարի ճարտարապետությունը ներառում է գոթիկայի հետևյալ տարրերը՝ բարձր գոթիկա (հատկապես աբսիդը) և պայծառ գոթիկա (հատկապես վիտրաժը, հյուսիսային աշտարակը, թիկնաթոռը)։ Տաճարի երկարությունը 145 մ է, բարձրությունը՝ 42.30 մ։ 1981 թվականին տաճարն ընդգրկվել է ՅՈՒՆԵՍԿՕ-ի Համաշխարհային ժառանգության ցանկում։ Չափեր Արտաքին երկարություն - 145 մ Ներքին երկարություն - 133.5 մ Նավի լայնություն - 14.6 մ Կողային կունդի լայնություն - 865 մ Տրանսեպտի երկարություն - 70 մ Կամարի բարձրություն - 42.3 մ Սրաձողի բարձրություն - 112.7 մ Մակերես - 7.700 մ² Ներքին ծավալ - 200.000 մ³ Պատմություն Տաճարի շինարարական աշխատանքները սկսվել են 1220 թվականին։ 1236 թվականին ավարտվել է կունդի կառուցումը, 1243 թվականին՝ ճակատի աշտարակների։ 1528 թվականին միայն տեղադրվել է վեր խոյացող սրաձողը, որի գագաթը երկրի մակերևույթից 112.7 մ բարձրություն ուներ։ Կոստանդնուպոլսի եկեղեցու կողոպտումից հետո Ամիեն են հասնում Հովհաննես Մկրտչի գլխի դիմային հատվածի մասունքները։ Տաճարի շինարարության մեջ իրենց դերն են ունեցել ճարտարապետներ Ռոբեր դե Լյուզարշը, Թոմաս դե Կորմոնը, վերջինիս որդի Ռենո դե Կորմոնը։ Պատկերասրահ Գրականություն Արվեստի ընդհանուր պատմություն; Հատոր 2-րդ։ Միջնադարյան արվեստ։ Հատոր 1-ին. Ծանոթագրություններ Արտաքին հղումներ Ամիենի տաճար